દેશમાં બનેલી પ્રથમ સરકારને એમ દોઢ બે વર્ષમાં જ ખરી પડતી જોવા માટે ભાજપની એ વખતની કેન્દ્રીય નેતાગીરી માનસિક રીતે જરાય તૈયાર ન હતી અને એમણે વાઘેલાની આ કઠીન શરત પણ માની લીધી. નરેન્દ્ર મોદી ત્યારબાદ જ્યાં સુધી ધરતીકંપ બાદ કચ્છમાં રાહતકાર્ય કરવામાં નિષ્ફળ ગયેલા કેશુભાઈની જગ્યાએ તેમને ગુજરાતના મુખ્યમંત્રી બનાવવામાં ન આવ્યા ત્યાં સુધી હિમાચલ પ્રદેશમાં જ અથવાતો ગુજરાતના રાજકારણથી દૂર જ રહ્યા. આ દરમ્યાન શંકરસિંહ પણ ભાજપ તોડી અને છોડીને પહેલા તો પોતાનો પોતાનો રાજકીય પક્ષ રચ્યો અને બાદમાં એ પક્ષને કોંગ્રેસમાં ભેળવી દીધો.